**Výročná správa o činnosti Rady školy pri ZŠ Andreja Radlinského v Kútoch za rok 2021**

Pôsobenie Rady školy (ďalej len RŠ) bolo aj v roku 2021 poznačené pandemickou situáciu. V priebehu roka 2021 sa uskutočnilo len jedno riadne zasadnutie.

RŠ zaoberala úlohami, ktoré jej vyplývajú zo zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a z ustanovenia § 9 ods. 1 vyhlášky Ministerstva školstva SR č. 291/2004 Z. z.

RŠ pracovala v nasledujúcom uložení:

|  |  |  |
| --- | --- | --- |
| predseda | RNDr. Miroslava Matúšková, PhD. | zástupca zriaďovateľa |
| podpredseda | Peter Malík | zástupca rodičov |
| členovia | Mgr. Nina Kubová | zástupcovia pedagogických zamestnancov |
| Mgr. Andrea Polachová |
| Gabriela Hnátová | zástupca nepedagogických zamestnancov |
| Ing. Elena Balážová | zástupcovia rodičov |
| Andrea Jurčeková |
| Mgr. Hana Farkašová, MBA |
| Ing. Ľubica Procházková | zástupcovia zriaďovateľa |
| Eva Kollárová |
| Veronika Dršková |

**Riadne zasadnutie sa konalo dňa 21. 10. 2021**

RŠ sa podrobne zaoberala dokumentami predloženými riaditeľkou ZŠ:

* Správa o výchovno-vzdelávacej činnosti, jej výsledkoch a podmienkach za školský rok 2020/2021: Členovia RŠ konštatovali, že Správa je vypracovaná v súlade s legislatívou, objektívne hodnotí výsledky a podmienky výchovno-vzdelávacej činnosti a odporučila zriaďovateľovi správu schváliť.
* Školský výchovný program pre ŠKD: Dokument bol členmi RŠ odporučený na schválenie zriaďovateľovi.
* Vyhodnotenie koncepčného zámeru Základnej školy Andreja Radlinského v šk. roku 2020/2021; Inovovaný školský vzdelávací program pre 1. A 2. Stupeň ZŠ; Návrh na počet žiakov a počet tried v školskom roku 2021/2022 a Pedagogicko-organizačné a materiálno-technické zabezpečenie výchovno-vzdelávacieho procesu v školskom roku 2021/2022 vzala RŠ na vedomie bez pripomienok.
* Organizácia vyučovania v Základnej škole Andreja Radlinského počas mimoriadnej situácie a núdzového stavu v súvislosti s ochorením Covid-19 v školskom roku 2020/202: RŠ vzala dokument na vedome bez pripomienok a vyjadrila názor, že výchovno-vzdelávací proces počas mimoriadnej situácie a núdzového stavu v súvislosti s ochorením Covid-19 bol zabezpečený promptne a prebiehal bez akýchkoľvek problémov a komplikácií.

Predmetom diskusie bolo predovšetkým zabezpečenie kontinuálneho pokračovania funkcionality Občianskeho združenia Rada školy Kúty. Diskutovalo sa aj o plánoch na úpravu školského dvora (výzva Ministerstva dopravy a výstavby SR – prístrešky na bicykle, prisľúbená oprava chodníkov na školskom dvore – obec Kúty, dopadové plochy k preliezkam, zábradlie/zábrany na vjazd osobných áut na priestor školského dvora smerom od ZUŠ, kamerový systém – prisľúbené od obce).

P. Balážová informovala o výške rodičovského príspevku: 10 eur/1 dieťa; 15 eur/2 a viac detí.

V Kútoch 29. 3. 2022

Miroslava Matúšková

predseda RŠ pri ZŠ Andreja Radlinského v Kútoch